cyanic-selkie/wikianc huggingface dataset:
พระมงคลกิตติธาดา (อมร เขมจิตฺโต)
พระมงคลกิตติธาดา (อมร เขมจิตโต) (2474-2553) อดีตเจ้าอาวาสวัดป่าวิเวก (ธรรมชาน์) และเจ้าคณะอำเภอม่วงสามสิบ จังหวัดอุบลราชธานี พระผู้เปี่ยมด้วยเมตตาและศิษยานุศิษย์ให้ความเคารพนับถือเป็นอย่างมาก ท่านเป็นพระปฏิบัติด้านวิปัสสนากรรมฐาน โดยเป็นลูกศิษย์รุ่นแรก ๆ ของพระโพธิญาณเถร (ชา สุภทฺโท) วัดหนองป่าพง อำเภอวารินชำราบ จังหวัดอุบลราชธานี
ชาติกำเนิด
เกิดเมื่อวันที่ 4 มกราคม  พ.ศ. 2474 (ตรงกับวันจันทร์แรม 11 ค่ำ เดือนอ้าย ปีมะแม) ที่บ้านหนองขุ่น ตำบลยางโยภาพ อำเภอม่วงสามสิบ จังหวัดอุบลราชธานี   บิดาชื่อนายหลอด บุตรศรี มารดาชื่อ นางกว้าง บุตรศรี มีพี่น้องทั้งหมด 7 คน เป็นบุตรคนที่ 2
ชีวิตในร่มกาสาวพัสตร์
หลังจากเรียนจบชั้นประถมศึกษาปีที่ 4 ที่โรงเรียนบ้านหนองขุ่นขณะที่มีอายุได้ 13 ปี ก่อนจะบรรพชาเป็นสามเณรที่วัดหนองขุ่น บรรพชาเป็นสามเณรที่วัดหนองขุ่น ตำบลยางโยภาพ อำเภอม่วงสามสิบ  จังหวัดอุบลราชธานี เมื่อปี พ.ศ. 2487 โดยมีพระครูอัครธรรมวิจารณ์ (เลิศ ฉนโน) เจ้าอาวาสวัดหนองหลัก  เป็นพระอุปัชฌาย์  หลังจากบรรพชาสามเณรอมร บุตรศรีก็ได้ตั้งใจศึกษาเล่าเรียนโดยสามารถสอบได้นักธรรมตรีได้ในปีแรกที่บรรพชา และสอบได้นักธรรมโทในอีก 2 ปีถัดมา หลังจากนั้นท่านเริ่มมีความคิดอยากจะไปศึกษาต่อในตัวเมืองอุบลราชธานี แต่พระอุปัชฌาย์แนะให้ไปเรียนที่กรุงเทพฯ โดยฝากให้ไปอยู่กับท่านเจ้าคุณปริยัติยานุรักษ์ ที่วัดทองนพคุณ คณะ 10 เขตคลองสาน กรุงเทพมหานคร โดยสามเณรอมร บุตรศรีก็เดินทางเข้ามาศึกษาบาลีไวยากรณ์ต่อที่วัดทองนพคุณ กรุงเทพมหานคร ในปีพ.ศ. 2491 ท่านมีความอุตสาหวิริยะจนสอบได้เปรียญธรรม 3 ประโยค (ได้คะแนนเต็มทุกวิชา) และสอบได้นักธรรมชั้นเอกในปี พ.ศ. 2494 ขณะที่ยังเป็นสามเณร
จนกระทั่งอายุครบ 20 ปี (พ.ศ. 2494) ท่านได้เข้าพิธีอุปสมบท ณ พัทธสีมาวัดทองนพคุณ กรุงเทพมหานคร โดยมีพระเทพวิมล (ชุ่ม ติสาโร) เป็นพระอุปัชฌาย์ พระภัทรมุนี (อิ๋น ภัทรมุนี) เป็นพระกรรมวาจารย์ พระปริยัตยานุรักษ์ (สมบูรณ์ เตมิโย) เป็นพระอนุสาวนาจารย์ และพระธรรมเจดีย์ (กี มารชิโน) เป็นพระกรรมวาจาจารย์ หลังจากอุปสมบทท่านก็ยังไม่ได้ละมานะที่จะเรียนบาลี โดยท่านสอบได้เปรียญธรรม 6 ประโยคในปี พ.ศ. 2497 และในปี พ.ศ. 2499 ท่านได้เดินทางกลับวัดหนองขุ่น ท่านเป็นเปรียญธรรมรูปแรกของบ้านหนองขุ่น
ในปี พ.ศ. 2508 เป็นครั้งแรกที่หลวงพ่อได้พบกับหลวงพ่อชาที่วัดหนองหลัก ท่านเล่าความรู้สึกในครั้งนั้นว่า นึกชอบในอากัปกิริยาที่ดูเคร่งขรึมอันสำรวมของหลวงพ่อชา แต่ด้วยเหตุที่ยังหยิ่งในภูมิปริยัติของตนเอง ที่ได้เปรียญ 6 ประโยคจากกรุงเทพฯ ส่วนหลวงพ่อชาแม้จะเป็นนักธรรมเอกแต่ก็เป็นพระบ้านนอก จึงทำให้ในขณะนั้นท่านยังไม่รู้สึกเลื่อมใสหลวงพ่อชามากนัก ในที่สุดแล้ว ท่านก็ได้ตัดสินใจไปวัดหนองป่าพง โดยตั้งใจครั้งแรกว่าจะไปทดลองดูก่อน เมื่อเหยียบย่างเข้าไปในวัดหนองป่าพงครั้งแรก หลวงพ่อเกิดความรู้สึกประทับใจ และเกิดความเลื่อมใสในหลวงพ่อชาเป็นอย่างมาก หลวงพ่อจึงได้ฝากตัวเป็นลูกศิษย์หลวงพ่อชา ที่วัดหนองป่าพง จนถึงปี พ.ศ. 2513 ท่านได้รับบัญชาจากหลวงพ่อชา ให้ไปอยู่อบรมสั่งสอนญาติโยมที่สำนักใหม่ในอำเภอม่วงสามสิบ ซึ่งก็คือวัดป่าวิเวก(ธรรมชาน์) ในปัจจุบัน
วุฒิการศึกษาสูงสุด
นักธรรมเอกและเปรียญธรรม 6 ประโยค
มรณภาพ
พระมงคลกิตติธาดาได้อาพาธและเข้ารักษาตัวที่โรงพยาบาลสรรพสิทธิประสงค์ จังหวัดอุบลราชธานี ด้วยอาการโรคหัวใจ ความดันโลหิต และโรคปอดบวม ทางแพทย์ได้ดูแลเยียวจนสุดความสามารถ แต่อาการก็มีแต่ทรงและทรุดมาตลอด จนมรณภาพด้วยอาการสงบ เมื่อวันอังคารที่ 23 พฤศจิกายน พ.ศ. 2553 สิริอายุ 79 ปี 59 พรรษา
แฮนเดิลวิทแคร์
แฮนเดิลวิทแคร์ (Handle With Care) คือ สตูดิโออัลบั้มเดี่ยวชุดที่สอง ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 18 พฤศจิกายน พ.ศ. 2551 อัลบั้มนี้มีเพลงที่ได้รับความนิยม ได้แก่ เพลง "ไม่เสียใจ...ที่ได้รักเธอ"
ข้อมูลอัลบั้ม
อัลบั้ม Handle With Care เป็นผลงานอัลบั้มเดี่ยวชุดที่ 2 ของ พัดชา เอนกอายุวัฒน์ ในรูปแบบของ "มินิอัลบั้ม" มีทั้งหมด 6 เพลง จำหน่ายพร้อมกับวีซีดีคาราโอเกะ ซึ่งทางต้นสังกัด ทรูแฟนเทเชีย ได้ปรับเปลี่ยนนโยบายการผลิตอัลบั้มเต็ม เป็นรูปแบบดังกล่าวตั้งแต่ต้นปี พ.ศ. 2551 โดยอัลบั้มชุดนี้มีความพิเศษอีกหนึ่งอย่างคือ รูปแบบแพ็คเกจของอัลบั้ม ซีดีและวีซีดีจะบรรจุอยู่ในซองสีเงินคล้ายซองขนม ซึ่งเป็นการตอบโจทย์ความหมายของชื่ออัลบั้มนี้นั่นเอง
สำหรับความหมายของชื่ออัลบั้ม Handle With Care คือ การดูแลใส่ใจในความรู้สึก ให้ความรัก ความห่วงใย ต่อคนที่คุณรัก เป็นการสื่อถึงมุมมองบางมุมที่หลายคนอาจยังไม่เคยเห็นจากพัดชา จากอัลบั้มและผลงานก่อนๆ มักจะสื่อถึงบุคลิกที่มีความมั่นใจ เข้มแข็ง ในตัวเธอ  แต่เมื่อเวลาผ่านไปหลายปี  จากประสบการณ์ทำให้พัดชามีมุมมองที่โตขึ้น อัลบั้มนี้จึงได้นำเสนออีกมุมมองหนึ่ง  มุมที่มีความอ่อนโยนและเป็นผู้หญิงมากขึ้น โดยเฉพาะการปรับเปลื่ยนภาพลักษณ์ใหม่ ทั้งการแต่งกาย และ ทรงผม ก็สื่อให้เห็นถึงความอ่อนหวาน เข้ากับคอนเซปของอัลบั้มชุดนี้เป็นอย่างดี
นอกจากการปรับเปลี่ยนการแต่งกายและทรงผมแล้ว วิธีการร้องในอัลบั้มชุดนี้ได้เปลี่ยนไป พัดชาได้เลือกเสียงในแต่ละเพลงแตกต่างกันไป ตามความหมายและอารมณ์ของเพลง โดยเพลงโปรโมทมีทั้งหมด 4 เพลง  ซิงเกิลแรกที่ใช้ในการเปิดตัว คือ เพลง "ไม่เสียใจ...ที่ได้รักเธอ" เพลงนี้ได้รับเกียรติจากคุณ "โก้ มิสเตอร์แซกแมน" หรือ "เศกพล อุ่นสำราญ" มาร่วมกันถ่ายทอดเสียงแซกโซโฟนที่มีความอบอุ่น เนื้อหาของเพลงเกี่ยวกับ การมีความรักให้กันโดยไม่มีการคาดหวังว่าจะได้รับการตอบแทน มีความสุขที่จะทำทุกสิ่งให้กับคนที่รัก ซึ่งมิวสิกวิดีโอเพลงนี้เป็นการเล่าเรื่องราวความรักของคนสองคน นำแสดงโดย "บอย - ปกรณ์ ฉัตรบริรักษ์" และ "ก้อย - รัชวิน วงศ์วิริยะ"
ซิงเกิลถัดมาเป็นเพลงจังหวะสนุกๆ เนื้อหาสดใสน่ารัก ได้แก่ เพลง "แค่มีเธอ" ซึ่งเพลงนี้พัดชาได้เล่นเป็นนางเอกมิวสิกวิดีโอด้วยตนเอง ซิงเกิลที่สาม คือ เพลง "ความจริงที่ปวดใจ" เพลงป็อปร็อกเนื้อหาบาดใจ ถ่ายทอดมุมมองอีกมุมหนึ่งของผู้หญิงกับความรู้สึกเจ็บปวดจากคนรัก  และซิงเกิลสุดท้าย เป็นเพลงพิเศษ Theme Song ของ บริษัท เมืองไทยประกันชีวิต ชื่อเพลง "ประกาศรัก" เพลงนี้มีแขกรับเชิญพิเศษซึ่งเป็นแบรนด์แอมบาสเดอร์ "เมืองไทยประกันชีวิต" เช่นเดียวกับเธอ ได้แก่ ศุภณัฐ เฉลิมชัยเจริญกิจ ,พิษณุ นิ่มสกุล และ ภคมน บุณยะภูติ มาร่วมถ่ายทอดบทเพลงความหมายดีๆ เพลงนี้ด้วย
รางวัลที่ได้รับ
หลังจากได้รับการเสนอชิงรางวัลจากหลายสถาบันในอัลบั้มก่อน สำหรับอัลบั้มนี้ Handle With Care ได้รับการเสนอชื่อเข้าชิงรางวัลทั้งด้านเพลง และ รางวัลศิลปิน เช่น การได้รับเสนอชื่อเข้าชิงรางวัล จาก Kazz Awards 2009 ในสาขา "ศิลปินหญิงยอดเยี่ยม" และ "มิวสิกวิดีโอยอดเยี่ยม" เพลง ไม่เสียใจ...ที่ได้รักเธอ, รางวัล สาขา "ศิลปินหญิง Hot แห่งปี" จากงาน TV Inside Hot Awards 2009 และ รางวัล "Seventeen Choice Music Female Artist" จากงาน Seventeen Teen Choice Awards 2009 เป็นต้น
สำหรับรางวัลที่ "พัดชา เอนกอายุวัฒน์" ได้รับจากอัลบั้มชุดนี้ ได้แก่ "รางวัลศิลปินไทยหญิงยอดนิยม" จาก งานประกาศรางวัลของคนดนตรีทั้งเบื้องหน้าและเบื้องหลัง งาน Channel [V] Thailand Music Video Awards 2009 ไทยประดิษฐ์ จัดโดยช่อง แชนแนลวีไทยแลนด์ เมื่อวันเสาร์ที่ 22 สิงหาคม พ.ศ. 2552 ณ รอยัลพารากอนฮอลล์
กูเองกา (ประเทศสเปน)
กูเองกา (Cuenca) เป็นเมืองในแคว้นปกครองตนเองกัสติยา-ลามันชา ตั้งอยู่ตอนกลางของประเทศสเปน เป็นเมืองหลักของจังหวัดกูเองกา
วิทยาลัยรามาอโยธยา
วิทยาลัยรามาอโยธยา เป็นสถาบันอุดมศึกษาเอกชนในจังหวัดพระนครศรีอยุธยา จัดตั้งตามพระราชบัญญัติสถาบันอุดมศึกษาเอกชน พ.ศ. 2522 โดยบริษัท มานู (ไทยแลนด์) จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 30 ธันวาคม พ.ศ. 2535 โดยมีนายสุเทพ อัตถากร รัฐมนตรีว่าการทบวงมหาวิทยาลัยเป็นผู้อนุญาต เมื่อพ.ศ. 2540 ทบวงมหาวิทยาลัยได้มีคำสั่งเพิกถอนใบอนุญาตจัดตั้ง เนื่องด้วยผู้รับใบอนุญาตจัดตั้งมิได้ดำเนินการตามพระราชบัญญัติสถาบันอุดมศึกษาเอกชน พ.ศ. 2522 ทำให้วิทยาลัยรามาอโยธยา ถูกเพิกถอนใบอนุญาตแลพยุติกิจการตั้งแต่วันที่ 8 ตุลาคม พ.ศ. 2540
วัดดอนทราย (จังหวัดราชบุรี)
วัดดอนทราย ตั้งอยู่เลขที่ 1 บ้านดอนทราย หมู่ที่ 1 ตำบลดอนทราย อำเภอปากท่อ จังหวัดราชบุรี สังกัดคณะสงฆ์มหานิกาย
ประวัติ
วัดดอนทราย ตั้งเมื่อ พ.ศ. 2404 ได้รับพระราชทานวิสุงคามสีมาเมื่อวันที่ 22 พฤศจิกายน 2534 วิสุงคามสีมา กว้าง 52 เมตร ยาว 52 เมตร ที่ดินตั้งวัดมีเนื้อที่ 23 ไร่ ที่ธรณีสงฆ์ จำนวน 1 แปลง มีเนื้อที่ 14 ไร่ 1 งาน
เขตชเตคลิทซ์-เซเลินดอร์ฟ
ชเตคลิทซ์-เซเลินดอร์ฟ (Steglitz-Zehlendorf) เป็นเขตที่ 6 ของกรุงเบอร์ลิน จัดตั้งขึ้นใน ค.ศ. 2001 จากการควบรวมเขตชเตคลิทซ์เข้ากับเขตเซเลินดอร์ฟ ด้านตะวันตกของเขตอยู่ติดกับแม่น้ำฮาเฟิล
แขวง
เขตชเตคลิทซ์-เซเลินดอร์ฟประกอบด้วยแขวง (Ortsteil) จำนวน 7 แขวง ได้แก่:
เครื่องพิมพ์เลเซอร์
เครื่องพิมพ์เลเซอร์  เป็นเครื่องพิมพ์ที่ใช้เทคโนโลยีเดียวกับเครื่องถ่ายเอกสาร คือยิงเลเซอร์ไปสร้างภาพบนกระดาษในการสร้างรูปภาพ หรือตัวอักษร ซึ่งผลลัพธ์ที่ออกมาจะมีคุณภาพสูงมาก และราคาเครื่องพิมพ์ก็มีราคาสูงมากด้วยเช่นกัน ซึ่งเครื่องพิมพ์เลเซอร์จะทำงานได้เร็วกว่าเครื่องพิมพ์แบบพ่นหมึก และคุณภาพของผลลัพธ์ทั้งด้านความคมชัดและรายละเอียดทำออกมาได้ดีกว่าแบบพ่นหมึกมาก
พระเจ้าเหอต่านเจี่ย
เจียน เจี๋ย หรือ พระเจ้าเหอต่านเจี่ย (Zi Zheng) เป็นพระมหากษัตริย์จีนองค์ที่ 12 แห่งราชวงศ์ชาง
เครื่องพิมพ์เลเซอร์
ชนิดของเครื่องพิมพ์เลเซอร์ ชนิดของเครื่องพิมพ์เลเชอร์ มีทั้งแบบ สี และ ขาวดำ
พระเจ้าเหอต่านเจี่ย
พระราชกรณียกิจ
ในบันทึกประวัติศาสตร์อันยิ่งใหญ่ ที่ซือหม่า เชียน บันทึกไว้ ระบุว่า พระองค์เป็นกษัตริย์องค์ที่ 12 แห่งราชวงศ์ชาง พระองค์ครองราชย์ต่อจากพระเจ้าไว่เหริน พระราชบิดา พระองค์ทรงปราบดาภิเษกในปีเกิงเชิน (Chinese: 庚申) กับเอ๋า (隞)
ในปีแรกที่พระองค์ทรงครองราชย์ พระองค์ทรงย้ายเมืองหลวงไปที่เมืองเซียง
เครื่องพิมพ์เลเซอร์
ความหมายของเครื่องพิมพ์เลเซอร์ หมายถึง เครื่องพิมพ์แบบหนึ่งที่ใช้ลำแสงเลเซอร์ในการสร้างภาพและถ่ายทอดลงสู่กระดาษด้วยวิธีการทางอิเล็กทรอนิกส์ (ทำงานคล้ายเครื่องถ่ายเอกสาร) ความ เร็วของเครื่องพิมพ์เลเซอร์นั้นวัดกันเป็นหน้าต่อนาที (ppm) เช่น 10 หน้าต่อนาที เป็นต้น (เพราะพิมพ์ครั้งละหนึ่งหน้า) ส่วนคุณภาพของการพิมพ์นั้น วัดเป็นจุดต่อนิ้ว (dpi) เช่น 600 จุดต่อ 1 นิ้ว ยิ่งมีจุดมาก แสดงว่ามีความละเอียดมาก ภาพจะคมชัดกว่าภาพที่มีจุดน้อยหรือมีความละเอียดน้อย
ความนิยมของเครื่องพิมพ์เลเซอร์ ราคาของอุปกรณ์อิเล็กทรอนิกส์ได้ลดลงกว่าปีจึงมีต้นทุนของเครื่องพิมพ์ เลเซอร์และหมึก นอกจากนี้ขนาดของเครื่องพิมพ์ดังกล่าวได้หายไปและวันนี้ยังลงขนาดที่เป็นที่ยอมรับสำหรับใช้ในบ้านและสำนักงานขนาดเล็กด้วย สิ่งนี้เป็นหลักหมายถึงคือการพัฒนาและวิจัยเทคโนโลยีในอุตสาหกรรมการพิมพ์ที่ไม่สิ้นสุด อุปกรณ์เหล่านี้เป็นที่พอใจของทุกความต้องการและข้อกำหนดที่เกี่ยวข้องกับเอกสารและบรรลุมาตรฐานสูงสุดของคุณภาพและความน่าเชื่อถือและจะพยายามตั้งมาตรฐานใหม่สำหรับเดียวกัน กันและการพัฒนาทุกจะเขียนลงในบทใหม่ของประวัติศาสตร์และมีโอกาสที่ประวัติศาสตร์ของเครื่องพิมพ์เลเซอร์จะไม่สิ้นสุด
พระเจ้าเหอต่านเจี่ย
พระราชกรณียกิจ
ในปีรัชศกที่สาม ขุนนางชื่อเผิงปั๋ว (Chinese: 彭伯) เสียทีพลาดท่าให้กับ พี (Chinese: 邳) ผู้ก่อกบฏพ่อตนเองอีกครั้ง
ในปีรัชศกที่สี่ กลุ่มคนแดนเถื่อนได้ยกกองพลมาโจมตีอีกครั้ง
ในปีรัชศกที่ห้า เซียน (Chinese: 侁人) ได้ยึดเมืองปันฟาง (Chinese: 班方) แต่ต่อมาภายหลังก็พ่ายแพ้ให้กับ ผู้แทนพระองค์เผิงปั๋ว กับเหวย์ปั๋ว (Chinese: 韦伯) และได้ส่งราชทูตกลับคืนสู่ราชวงศ์ชาง
พระองค์ทรงครองราชย์อยู่ 9 ปี จึงสวรรคต ก่อนสวรรคตพระองค์ได้ทำพินัยกรรม มอบราชบัลลังก์ให้ พระเจ้าจู่อี่ ครองราชย์ต่อไป
กองเรือผสม
กองเรือผสม เป็นส่วนมหาสมุทรของกองทัพเรือจักรวรรดิญี่ปุ่น ก่อนสงครามโลกครั้งที่สอง กองเรือผสมไม่ใช่กองกำลังประจำการ แต่เป็นกองกำลังชั่วคราวที่ตั้งขึ้นระหว่างการรบหรือการซ้อมรบครั้งใหญ่ของกองทัพเรือ จากหน่วยงานที่หลากหลายซึ่งปกติขึ้นตรงต่อสายการบังคัญบัญชาที่ต่างกันในยามสงบ
ลีเบรอวีล
ลีเบรอวีล (Libreville) เป็นเมืองหลวงของประเทศกาบอง ก่อตั้งขึ้นเมื่อปี ค.ศ. 1849 มีประชากร 578,156 คน (ณ วันที่ 1 มกราคม ค.ศ. 2005) เป็นเมืองที่ใหญ่ที่สุดของประเทศและเป็นท่าเรือของแม่น้ำ Komo ที่อยู่ใกล้อ่าวกินีซึ่งเป็นศูนย์กลางของการค้าไม้
เพนกวินกลมปุ๊กลุกขึ้นมาเต้น
เพนกวินกลมปุ๊กลุกขึ้นมาเต้น (อังกฤษ:Happy Feet) ออกฉายเมื่อวันที่ 17 พฤศจิกายน พ.ศ. 2549 ในประเทศสหรัฐอเมริกา ส่วนในประเทศไทยนั้น ออกฉายวันที่ 23 พฤศจิกายน พ.ศ. 2549 กำกับโดยจอร์จ มิลเลอร์
ตัวละคร
ภาพยนตร์ได้รับรางวัลออสการ์ 1 รางวัล ในสาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 79
วัดบางไผ่นารถ
วัดบางไผ่นารถ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางไทรป่า อำเภอบางเลน จังหวัดนครปฐม มีพื้นที่ตั้งวัดเนื้อที่ 26 ไร่ 27 ตารางวา ด้านทิศตะวันตกจรดแม่น้ำท่าจีน
วัดบางไผ่นารถ เดิมชื่อว่า วัดบางไผ่นาด เริ่มแรกสร้างเป็นสำนักสงฆ์บางไผ่นาด เมื่อ พ.ศ. 2400 โดยมีพระอาจารย์ฉิม เป็นเจ้าอาวาสรูปแรก ในการก่อสร้างครั้งนั้นได้รับความช่วยเหลือจากประชาชนกลุ่มหนึ่ง โดยมีนายนาดเป็นหัวหน้าชักชวนเพื่อนบ้านมาร่วมแรงร่วมใจก่อสร้างที่อยู่สงฆ์ ด้วยเหตุนี้จึงได้ชื่อว่า "วัดบางไผ่นาด" ทั้งนี้เพราะท้องที่นั้นยังเป็นดงไผ่เป็นส่วนใหญ่ กอปรกับหัวหน้าชื่อว่านาด ต่อมาเมื่อ พ.ศ. 2440 ได้มีพระอาจารย์ท้วมมาพัฒนาวัด ท่านได้ก่อสร้างเสนาสนะและถาวรวัตถุ และได้รับพระราชทานวิสุงคามสีมา ตั้งเป็นวัดอย่างถูกต้องตามกฎหมาย และได้รับพระราชทานวิสุงคามสีมาครั้งหลังเมื่อวันที่ 22 พฤศจิกายน พ.ศ. 2531
ปูชนียวัตถุที่สำคัญ ได้แก่ พระประธานประจำอุโบสถปางมารวิชัย เนื้อทองเหลืองผสมนากทอง หน้าตักกว้าง 3 เมตร สูง 3.50 เมตร สร้างเมื่อ พ.ศ. 2526 พระพุทธรูปในวิหาร ปางมารวิชัย อายุมากกว่า 100 ปี พระพุทธรูปปางไสยาสน์ เจ้าแม่กวนอิมแกะสลักด้วยไม้ สูงประมาณ 2 เมตร และรูปหล่อสัมฤทธิ์พระแม่โพสพปางยืน นอกจากนั้นภายในวัดยังมีฝูงค้างคาวแม่ไก่ขนาดใหญ่
ดินแดนอเมริกันซามัวในโอลิมปิกฤดูร้อน 2020
ประเทศอเมริกันซามัว จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอเมริกันซามัวได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
เรือใบ
M = Medal race; EL = Eliminated – did not advance into the medal race
พาทิศ พิสิฐกุล
พาทิศ พิสิฐกุล ชื่อเล่น ไผ่ (เกิดวันที่ 30 กันยายน พ.ศ. 2526) เป็นนักแสดงชาวไทย
ประวัติ
ไผ่เป็นหนึ่งในสมาชิกศิลปินวงเฟรนด์และเมื่อในปี 2545 มีพี่น้องทั้งหมด 3 คน โดยไผ่เป็นพี่ชายคนโต และ มีน้องชาย 1 คน น้องสาว 1 คน ไผ่จบการศึกษาระดับมัธยมศึกษาจากโรงเรียนสามเสนวิทยาลัย จบการศึกษาระดับปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์ สาขาบริหารธุรกิจ เข้าวงการบันเทิงเมื่ออายุ 18 ปี จากประกวดดัชชี่บอยแอนด์เกิร์ลปี 2001 ได้รับรางวัลรองชนะเลิศอันดับ 1 และ Popular vote จากนั้นจึงได้เซ็นสัญญาเป็นนักแสดงของช่อง 7 (2546-2559)​ ปัจจุบันเป็นนักแสดงอิสระ มีผลงานละครเรื่อง เบญจา คีตา ความรัก เคยออกผลงานเพลงในฐานะสมาชิกวงเฟรนด์ สังกัดไว้ลายโซไซตี้
ปัจจุบันคบหาดูใจกับนักแสดงสาว​ ​พิจักขณา วงศารัตนศิลป์​ นักแสดงทาง​ ช่อง​ 3
พันธมิตรแปดชาติ
พันธมิตรแปดชาติ (Eight-Nation Alliance) เป็นชื่อเรียกพันธมิตรนานาชาติที่รุกรานจักรวรรดิจีนภายใต้การปกครองของราชวงศ์ชิงสมัยซูสีไทเฮา (Empress Dowager Cixi) ในช่วงที่เกิดกบฏนักมวย และการปิดล้อมสถานอัครราชทูตในกรุงปักกิ่งเมื่อฤดูร้อนของปี 1900 พันธมิตรแปดชาติประกอบไปด้วยกองทัพของจักรวรรดิญี่ปุ่น จักรวรรดิเยอรมัน จักรวรรดิรัสเซีย จักรวรรดิออสเตรีย-ฮังการี ราชอาณาจักรอิตาลี สหรัฐอเมริกา สหราชอาณาจักร และสาธารณรัฐฝรั่งเศส
ผลพวง
กองทัพพันธมิตรแปดชาติบุกและยึดกรุงปักกิ่งเป็นผลสำเร็จเมื่อวันที่ 14 สิงหาคม 1900 เคนเนท คลาร์ก (Kenneth Clark) เขียนในบทความวิจัยของเธอว่า "หลังจากยึดกรุงปักกิ่งได้ ทหารจากกองทัพนานาชาติปล้นพระนคร ทั้งยังชิงพระราชทรัพย์ในนครต้องห้าม ได้สมบัติมากมายจากจีนขนกลับไปยุโรป"
พระพันปีฉือสี่ พร้อมด้วยพระเจ้ากวังซฺวี่ พระเจ้าแผ่นดิน และเหล่าข้าราชการชั้นผู้ใหญ่ พากันหลบหนีจากนครต้องห้ามไปสู่เมืองซีอานได้ก่อนแล้ว พระพันปีจึงส่งหลี่ หงจาง  ซึ่งเป็นราชครู มาเจรจาหย่าศึกกับพันธมิตรในเวลาต่อมา
ในระหว่างการจลาจลและภายหลังการจลาจล มีผู้คนที่ถูกกล่าวหาว่าเป็นพวกกบฎนักมวยถูกตัดศีรษะ เรื่องนี้นิยมนำมาทำเป็นภาพยนตร์สั้นในยุคแรก ๆ กันมาก แต่ถึงแม้จะมีภาพถ่ายยืนยัน กองทัพต่างชาติก็ยังคงปฏิเสธการกระทำเหล่านั้นมาจนทุกวันนี้
นาวิกโยธินอเมริกาคนหนึ่งบันทึกว่า เขาเห็นเหล่าทหารเยอรมันและรัสเซียเอาดาบปลายปืนแทงสตรีตายหลังจากข่มขืนกระทำชำเราพวกนาง
นอกจากนี้ ร่ำลือกันว่า ในกรุงปักกิ่ง ฝาน กั๋วเหลียง (Pierre-Marie-Alphonse Favier) มุขนายกชาวฝรั่งเศส ออกประกาศซึ่งมีผลใช้บังคับตั้งแต่วันที่ 18 ถึง 26 สิงหาคม 1900 ว่า คริสต์ศาสนิกชนคาทอลิกจะลักทรัพย์ตามที่จำเป็นเพื่อประทังชีวิตก็ได้ และการลักเงิน 50 ตำลึงหรือต่ำกว่านั้น ไม่ต้องรายงาน และไม่ต้องใช้คืน แต่มุขนายกปฏิเสธเรื่องนี้
โทตี้มิวสิกอวอร์ดส์ 2021
โทตี้มิวสิกอวอร์ดส์ 2021 (TOTY Music Awards 2021: TPOP Of The Year) เป็นงานประกาศผลรางวัลสำหรับเพลงไทยแนวไทยป็อป ประจำปี พ.ศ. 2564 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งต่อยอดมาจากรายการที-ป็อปสเตจโชว์ จัดขึ้นโดย บริษัททีป็อป อินคอปอเรชั่น จำกัด (ร่วมทุนกันระหว่างบริษัท เอสซีบี เอ็กซ์ จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน)) ในวันที่ 28 กุมภาพันธ์ พ.ศ. 2565 ณ โรงละครเคแบงก์สยามพิฆเนศ
การแสดงในงานประกาศรางวัล
รายชื่อศิลปินที่แสดงในการถ่ายทอดสดงานประกาศรางวัล
พิธีกรดำเนินงานประกาศรางวัล
รางวัลความสำเร็จสูงสุด
รางวัลความสำเร็จสูงสุด (Lifetime Achievement Award) เป็นรางวัลพิเศษ ที่มอบให้กับศิลปินที่ประสบความสำเร็จในวงการเพลง รวมถึงเป็นแรงบันดาลใจให้กับศิลปินคนอื่น ๆ ผู้ที่ได้รางวัล ได้แก่
รางวัลประเภทยอดเยี่ยม
สำหรับผู้ได้รับรางวัลแสดงเป็น ตัวหนา
เพลงที่ได้รับการเสนอชื่อเข้าชิงรางวัลเพลงยอดนิยม
ประเภทรางวัลยอดนิยม ตัดสินจากการโหวตและการเพิ่มยอดสตรีม ของผู้ชมและผู้ฟัง
สำหรับผู้ได้รับรางวัลแสดงเป็น ตัวหนา
พล็อตเตอร์
พล็อตเตอร์ (Plotter) เป็นเครื่องพิมพ์แบบที่ใช้ปากกาในการเขียนข้อมูลลงบนกระดาษ ซึ่งเครื่องพิมพ์ประเภทนี้เหมาะกับงานเขียนแบบของวิศวกรและสถาปนิก และเครื่องพิมพ์ประเภทนี้มีราคาแพงที่สุดในเครื่องพิมพ์ประเภทต่างๆ ความเร็วในการทำงานของพล็อตเตอร์มีหน่วยวัดเป็นนิ้วต่อวินาที (inches per second; IPS)
รายชื่อประเทศเรียงตามผลผลิตเฟลด์สปาร์
รายชื่อประเทศเรียงตามการผลิตเฟลด์สปาร์ (ข้อมูลจาก British Geological Survey เมื่อปี ค.ศ. 2013)
กาพย์ขับไม้ห่อโคลง
เป็นการนำกาพย์ขับไม้ไปแต่งร่วมกับโคลงสี่สุภาพ เรียกว่า กาพย์ขับไม้ห่อโคลง โดยแต่งกาพย์ขับไม้ ๒ บท ตามด้วยโคลงสี่สุภาพ ๒ บท แต่ในโคลงสี่สุภาพที่นำมาแต่งนี้ไม่นิยมคำเอก คำเอก และคำสร้อย บังคับให้มีแต่คำโท ๔ ตำแหน่งเท่านั้น
ประเทศอิรักในเอเชียนเกมส์ 2006
ประเทศอิรัก เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศอิรัก ส่งนักกีฬา 86 คน เพื่อแข่งขัน กีฬา ผลการแข่งขันครั้งนี้ประเทศอิรักได้รับ 0 เหรียญทอง 2 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
ยัง โย-ซ็อบ
แหล่งข้อมูลอื่น
1990
ตำบลด่านช้าง (อำเภอบัวใหญ่)
ด่านช้าง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านช้าง ตั้งอยู่ห่างจากอำเภอบัวใหญ่ประมาณ 5 กิโลเมตร
การปกครอง
ตำบลด่านช้าง แบ่งการปกครองออกเป็น 11 หมู่บ้าน คือ
ประเทศอันดอร์ราในโอลิมปิกฤดูร้อน 2020
ประเทศอันดอร์รา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศอันดอร์ราได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ชนกันต์ พูนศิริวงศ์
ประวัติ
ชนกันต์ พูนศิริวงศ์ (ชื่อเล่น บอส) เกิดเมื่อวันที่ 31 ตุลาคม พ.ศ. 2536 ที่กรุงเทพมหานคร เป็นบุตรคนที่ 2 ในครอบครัวมีพี่น้องร่วมกันอยู่ 3 คนส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธ จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ
การทำงาน
เริ่มเข้าสู่วงการบันเทิงเขามีโอกาสร่วมแสดงภาพยนตร์ครั้งแรกจากภาพยนตร์ "Art Idol อยากให้เธอรู้ว่ากูติสท์" เมื่อในปี 2555 และในปี 2556 เขาเริ่มเข้าเวทีการประกวดหนุ่มคลีโอ 2012 ได้รับรางวัลในตำแหน่ง Too Good To Be True Bachelor by TrueLife ที่ 1 ใน 50 หนุ่มโสดในฝัน CLEO ชนกันต์เขาได้ร่วมแสดงมิวสิกวิดีโอครั้งแรก เพลง "อยากโดนทำร้าย" ของศิลปิน Twenty Town (Feat. The Begins) และในปี 2557 ปัจจุบันชนกันต์เขาได้ลงนามสัญญาในฐานะนักแสดงในสังกัดช่อง 7และได้รับโอกาสร่วมแสดงละครเรื่องแรก คุณผีที่รัก ในบทบาท แมนสรวง ประกบคู่กับกีต้าร์ ศิริพิชญ์ วิมลโนช และรับงานละครเรื่อยมาในปี 2560 เขามีผลงานถ่ายแบบนิตยสาร "แอดติจูด" ฉบับเมื่อวันที่ 16 กุมภาพันธ์ พ.ศ. 2560 ต่อมาชนกันต์ได้ร่วมแสดงละคร น้ำเซาะทราย และเป็นครั้งแรกที่ได้ร่วมงานกับหนุ่ม ศรราม เทพพิทักษ์ และ กบ สุวนันท์ ปุณณกันต์ ละครแนวดราม่า ในบทบาท ทิว ประกบคู่กับแพรว เฌอมาวีร์ สุวรรณภาณุโชค และผลงานละครเรื่องนี้ได้ประสบความสำเร็จไปด้วยดี
หมอนรองรางรถไฟ
หมอนรองราง (ภาษาอังกฤษแบบบริติช: railroad sleeper; ภาษาอังกฤษแบบอเมริกัน: railroad tie) เป็นอุปกรณ์สำหรับใช้ยึดจับรางรถไฟให้อยู่กับที่ ช่วยให้ขอบรางทั้งสองเส้นมีระยะที่เท่ากัน และช่วยถ่ายเทน้ำหนักลงสู่หินหรือวัสดุรองราง หมอนรองรางรถไฟนิยมทำจากไม้เนื้อแข็ง หรือคอนกรีตอัดแรง ในบางครั้งอาจจะทำจากเหล็กกล้าขึ้นรูปก็ได้ หมอนแต่ละชนิดต่างเหมาะสมกับการใช้ที่แตกต่างกันคือ หมอนไม้สามารถใช้รองรางได้ทั่วไปทั้งทางปกติและสะพาน แต่ปัจจุบันนิยมใช้รองจุดที่รางสองเส้นต่อกัน ส่วนหมอนเหล็ก นิยมใช้บนสะพานเหล็กโดยเฉพาะ
ตามมาตรฐานผลิตภัณฑ์อุตสาหกรรม หมอนคอนกรีตที่จะนำมาใช้ ต้องได้รับการทดสอบทั้งในด้านความทนทานต่อการกดดัน ตลอดจนความต้านทานไฟฟ้าที่อาจจะลัดจากรางเส้นหนึ่งไปหาอีกเส้นหนึ่งได้ เพื่อให้สามารถใช้ระบบวงจรไฟตอน (track circuit) ได้โดยไม่มีปัญหา
หมอนไม้
หมอนไม้ ทำจากไม้เนื้อแข็ง (เช่น ไม้เต็ง ไม้มะค่า ฯลฯ) หรือไม้เนื้ออ่อนชนิดแข็งอาบน้ำยาครีโอโซต (creosote) หรือโบรอน เพื่อกันปลวกแมลงแทะ ถูกนำมาใช้รองรางรถไฟตั้งแต่ในอดีตมาจนถึงปัจจุบัน หมอนไม้มีข้อดีคือมีความแข็งแรงพอที่จะถ่ายน้ำหนักขบวนรถลงสู่หินรองราง ตลอดจนมีความอ่อนตัวต่อแรงกระแทก นอกจากนี้ ความที่ไม้เป็นฉนวนไฟฟ้า ก็ทำให้สามารถวางวงจรไฟฟ้าสำหรับติดตามขบวนรถ เมื่อขบวนรถผ่านจะทำให้วงจรต่อครบ แสดงผลออกทางผังบรรยายทาง วงจรชนิดนี้เรียกว่าวงจรไฟตอน
อย่างไรก็ตาม ข้อเสียที่สำคัญของหมอนไม้คือผุง่าย และเมื่อใช้ไปนาน ๆ จานรองรางจะกินลึกเข้าไปในเนื้อไม้ ทำให้ระดับสันรางทรุดตัวลง ต้องเปลี่ยนใหม่ นอกจากนี้ ตะปูยึดรางเมื่อได้รับแรงโยกคลอนของขบวนรถที่วิ่งผ่านมาก ๆ เข้า ก็ทำให้ตะปูหลุด ต้องย้ายไปตอกตำแหน่งใหม่หรือแม้แต่เปลี่ยนหมอน ดังนั้น ในปัจจุบัน จึงมีการใช้หมอนคอนกรีตเพิ่มมากขึ้น ซึ่งนอกจากจะทนทานกว่าแล้ว ก็ยังรองรับความเร็วขบวนรถที่เพิ่มมากขึ้นอีกด้วย
หมอนคอนกรีตอัดแรง
ด้วยปัญหาที่มีในหมอนไม้แบบเดิมที่มีมาก และการสงวนพื้นที่ป่าไม้ จึงทำให้มีการพัฒนาหมอนรองรางที่ทำด้วยคอนกรีตอัดแรง ใส่โครงเหล็กไว้ภายใน ซึ่งมีราคาถูกกว่าไม้ และรองรับภาระต่อเพลาได้มากขึ้น ยิ่งไปกว่านั้นการใช้หมอนคอนกรีตอัดแรงกับรางเชื่อมยาวก็ยังสามารถทำให้ความเร็วขบวนรถมีมาก และลดเสียงรบกวนจากการเด้งของรางได้อีกด้วย อย่างไรก็ตาม หมอนคอนกรีตต้องติดตั้งกับหินรองทางที่โรยอย่างหนา และคันทางที่อัดแน่นอย่างดีจึงจะเกิดประสิทธิภาพในการใช้งานสูงสุด
ความคิดเรื่องหมอนคอนกรีตอัดแรงมีมาตั้งแต่ พ.ศ.2420 โดยได้มีการคิดค้นหมอนรองรางที่ทำจากคอนกรีตขึ้น กระนั้นก็ยังไม่เป็นที่แพร่หลายนัก จวบจนสงครามโลกครั้งที่สอง ซึ่งไม้หาได้ยากขึ้น ทำให้เกิดการพัฒนาหมอนคอนกรีตในยุโรป ยิ่งเพิ่มน้ำหนักของรางและเชื่อมยาวรางให้ติดกันมากขึ้นเท่าใด การผลิตหมอนก็ต้องทำให้มีคุณภาพดีมากขึ้นเท่านั้น ในปัจจุบัน หมอนคอนกรีตมีการใช้แพร่หลายกันในหลายประเทศรวมถึงไทย
หมอนเหล็กกล้า
ในบางกรณี เช่นบนสะพานเหล็ก การรองรับรางรถไฟด้วยหมอนคอนกรีต อาจทำให้หมอนคอนกรีตต้องแตกเสียหายจากแรงสะเทือน จึงต้องใช้หมอนที่ทำจากไม้หรือเหล็กขึ้นเพื่อตัดปัญหาดังกล่าว
ในทางรถไฟสายแยกในประเทศอังกฤษ หมอนรองรางนิยมทำจากเหล็กกล้าเนื่องจากใช้ปริมาณหินรองรางที่น้อยกว่าการใช้หมอนคอนกรีตถึง 60% (น้อยกว่าหมอนไม้ 45%) ตลอดจนสามารถหลอมกลับมาใช้ใหม่ได้
อินเตอร์เนชันแนลแชมเปียนส์คัพ ฤดูกาล 2013
อินเตอร์เนชันแนลแชมเปียนส์คัพ 2013 (หรือ ไอซีซี) เป็นการแข่งขันฟุตบอลกระชับมิตร ฤดูกาลแรก ที่ลงเล่นในสหรัฐอเมริกาและสเปน. ซึ่งจะลงเล่นในวันเสาร์ที่ เดือนกรกฎาคม ค.ศ. 2013 และถึงท้ายสุดในวันพุธที่ 7 สิงหาคม ค.ศ. 2013. This ทัวร์นาเมนต์นี้เป็นการแทนที่ เวิลด์ฟุตบอลชาลเลนจ์ และได้รับการจัดขึ้นเป็นส่วนใหญ่ที่สหรัฐ, และมีการแข่งขันหนึ่งนัดใน บาเลนเซีย, ประเทศสเปน. ทีมที่เข้าร่วมการแข่งขันเช่น ลอสแอนเจลิส แกแลกซี ของสหรัฐ, เรอัลมาดริด และ บาเลนเซีย ของสเปน, มิลาน, ยูเวนตุส และ อินแตร์นาซีโอนาเล ของอิตาลี, และ เชลซี และ เอฟเวอร์ตัน ของอังกฤษ.
กรด 1-แนฟทาลีนแอซีติก
กรด 1-แนฟทาลีนแอซีติก (1-Naphthaleneacetic acid: NAA) มีสูตรโครงสร้างเป็น C10H7CH2COOH เป็นออกซินสังเคราะห์ที่ใช้ในการกระตุ้นการเกิดราก กระตุ้นให้ระบบรากเจริญดี เปลี่ยนเพศดอกเงาะ ทาที่รอยแผลหลังการตัดแต่งกิ่งเพื่อป้องกันการแตกหน่อ ป้องกันผลร่วง NAA ที่ใช้ในทางการเกษตรเป็นผลึกสีขาว ละลายได้ดีในแอลกอฮอล์ จัดเป็นสารที่เป็นพิษต่อสัตว์เลี้ยงลูกด้วยนมระดับปานกลาง
ในทางการเกษตรมีการนำเอา NAA มาใช้งานดังนี้ ในด้านการเพาะเลี้ยงเนื้อเยื่อพืช NAA เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
โอเตมาจิ
โอเตมาจิ (大手町 (Ōtemachi)) เป็นย่านหนึ่งในเขตชิโยดะ กรุงโตเกียว ประเทศญี่ปุ่น ตั้งอยู่ทางทิศตะวันออกของพระราชวังหลวง ทางทิศเหนือของสถานีรถไฟโตเกียวและย่านมารูโนอูจิ
ในอดีตเป็นย่านพักอาศัยเก่าแก่ของโตเกียว ปัจจุบันเป็นที่ตั้งของกลุ่มบริษัทหนังสือพิมพ์ยักษ์ใหญ่ของญี่ปุ่นหลายบริษัท จนได้รับขนานนามว่า "ศูนย์กลางหนังสือพิมพ์แห่งญี่ปุ่น" และเป็นที่ตั้งสำนักงานใหญ่ของบริษัทอื่น ๆ
เขตชปันเดา
ชปันเดา (Spandau) เป็นเขตที่ 5 ของกรุงเบอร์ลิน และเป็นเขตที่อยู่ทางตะวันตกที่สุดของกรุง ตั้งอยู่บนแนวชายฝั่งด้านตะวันตกของแม่น้ำฮาเฟิล ถือเป็นเขตที่มีจำนวนประชากรน้อยที่สุดแต่มีพื้นที่เขตใหญ่เป็นอันดับสี่ของเบอร์ลิน
แขวง
เขตชปันเดาประกอบด้วยแขวง (Ortsteil) จำนวน 9 แขวง ได้แก่:
วัด
วัด, อาวาส หรือ อาราม คือคำเรียกศาสนสถานของศาสนาพุทธในประเทศไทย กัมพูชา และลาว เป็นที่อยู่ของภิกษุ และประกอบศาสนกิจของพุทธศาสนิกชน ภายในวัดมีวิหาร อุโบสถ ศาลาการเปรียญ กุฏิ เมรุ ซึ่งใช้สำหรับประกอบศาสนพิธีต่าง ๆ เช่น การเวียนเทียน การสวดพุทธมนต์ การทำสมาธิ
วัดโดยส่วนใหญ่นิยมแบ่งเขตภายในวัดออกเป็นสองส่วนคือ พุทธาวาส และสังฆาวาส โดยส่วนพุทธาวาสจะเป็นที่ตั้งของสถูปเจดีย์ อุโบสถ สถานที่ประกอบกิจกรรมทางพระพุทธศาสนา และส่วนสังฆาวาส จะเป็นส่วนกุฎิสงฆ์สำหรับภิกษุสามเณรจำพรรษา และในปัจจุบันแทบทุกวัดจะเพิ่มส่วนฌาปนสถานเข้าไปด้วย เพื่อประโยชน์ในด้านการประกอบพิธีทางศาสนาของชุมชน เช่น การฌาปนกิจศพ โดยในอดีตส่วนนี้จะเป็นป่าช้า ซึ่งอยู่ติดหรือใกล้วัด ตามธรรมเนียมของแต่ละท้องถิ่น ซึ่งส่วนใหญ่กลุ่มฌาปนสถานในวัดพุทธศาสนาในประเทศไทยจะตั้งอยู่บนพื้นที่ ๆ เป็นป่าช้าเดิม
ประเภท
ตามมาตรา 31 แห่งพระราชบัญญัติคณะสงฆ์ พ.ศ. 2505 จำแนกวัดเป็น 2 อย่าง คือ พระอารามหลวงมี 3 ชั้น ได้แก่
องค์ประกอบ
รูปแบบและองค์ประกอบศิลปกรรมของวัดในแต่ละยุคและท้องถิ่นมีความแตกต่างกันไปบ้าง เช่น อิทธิพลทางศิลปะ คตินิยม วัสดุท้องถิ่น แต่ทั่วไปจะประกอบด้วย 3 ส่วน คือ
สาเหตุการสร้างและปฏิสังขรณ์
วัดเริ่มมีครั้งแรกในประเทศอินเดีย เพื่อเป็นที่ประดิษฐานสถูปเจดีย์และเป็นที่พักพระสงฆ์ วัดเวฬุวันถือเป็นพระอารามหรือวัดแห่งแรกในพระพุทธศาสนา ปัจจุบันอยู่ในรัฐพิหาร ประเทศอินเดีย จากนั้นอุบาสกอุบาสิกาอื่น ๆ ในที่ต่าง ๆ ได้สร้างวัดถวาย เช่น พระเชตะวันมหาวิหาร ของอนาถปิณฑิก เศรษฐีบุพพารามของนางวิสาขา อัมพปาลีวัน ของนางอัมพปาลี ในเมืองสาวัตถี วัดโฆสิตตาราม ของพระเจ้าอุเทน เมืองโกสัมภี เป็นต้น
สำหรับการสร้างวัดในประเทศไทยมีมาตั้งแต่สมัยศิลปะทวาราวดี ในพุทธศวรรษที่ 12–16 วัดแห่งแรกในพื้นที่ของประเทศไทย บ้างสันนิษฐานว่า วัดเขาทำเทียม จังหวัดสุพรรณบุรี สร้างหลังจากพระสัมมาสัมพุทธเจ้าเสด็จดับขันธปรินิพานได้ 300 ปี บ้างก็ว่า "วัดปุณณารามดำรงอริยสงฆ์" ซึ่งระบุไว้ในกระเบื้องจารที่ขุดได้ที่คูบัว จังหวัดราชบุรี ปัจจุบันไม่มีร่องรอยปรากฏให้เห็น อยู่ในบริเวณเมืองโบราณคูบัว จังหวัดราชบุรี สร้างขึ้นในสมัยพระเจ้าทับไทยทอง หลังจากที่ไทยส่งคณะทูตเดินทางไปยังวัดเวฬุวันมหาวิหาร วัดแห่งแรกในพระพุทธศาสนา ที่ประเทศอินเดีย
ในประเทศกัมพูชา พบหลักฐานการสร้างพระวิหารในพุทธศาสนานิกายเถรวาทตั้งแต่พุทธศตวรรษที่ 19 ในรัชสมัยของพระเจ้าสรินทรวรมัน หลักฐานจากศิลาจารึก k.754 ได้กล่าวถึงพระราชบัญชาของพระเจ้าสรินทรวรมันที่ทรงสั่งให้สร้างพระวิหารและพระพุทธรูปสำหรับเคารพบูชาในปี พ.ศ. 1851
วัดในระยะแรกมีจุดประสงค์ 2 อย่าง คือ เพื่อเป็นที่บรรจุพระบรมธาตุ เรียกว่า วัดพุทธเจดีย์ อีกประการหนึ่งคือ สร้างเพื่อเป็น วัดอนุสาวรีย์ ได้แก่สถูปเพื่อบรรจุอัฐิธาตุบุคคลสำคัญทางพุทธศาสนา ต่อมาวัตถุประสงค์การสร้างเริ่มขยายออกไป แต่มีสาเหตุสำคัญ คือ ความเชื่อในเรื่องกรรม ไตรภูมิ และยุคพระศรีอริยเมตไตรยตามคำสอนในคัมภีร์ศาสนา กล่าวคือ การทำบุญที่ได้ผลบุญมากที่สุดคือการสร้างวัด
ปัจจัยการสร้างวัดและบูรณะปฏิสังขรณ์อื่น ๆ ได้แก่ สร้างเพื่อแสดงความรุ่งเรืองของอาณาจักร เพื่อเป็นอนุสรณ์สงคราม เพื่อสะดวกในการทำบุญ เพื่อเป็นศูนย์รวมจิตใจของชุมชน เพื่อใช้เป็นสถานศึกษา สร้างเพื่อความศรัทธาในภิกษุรูปใดรูปหนึ่ง หรืออาจเป็นค่านิยม อย่าง ความนิยมสร้างวัดประจำรัชกาล วัดประจำตระกูล สร้างเป็นอนุสรณ์และอุทิศส่วนกุศล เป็นต้น
เด็กวัด
เด็กวัด เป็นเด็กชายในประเทศไทยซึ่งอาศัยอยู่ในวัดและคอยรับใช้พระภิกษุ โดยเด็กวัดจะคอยถือบาตรของพระภิกษุในช่วงการบิณฑบาตยามเช้า หลังจากนั้น เด็กวัดจะมีหน้าที่จัดเตรียมอาหารของพระภิกษุก่อนที่จะรับประทานอาหารที่เหลือจากพระฉันเสร็จ ("ข้าวก้นบาตร") เด็กวัดเป็นผู้ถือศีล 10 ประการ เด็กชายบางคนถูกส่งมาเป็นเด็กวัดเพื่อประกอบความดี บ้างก็ถูกส่งมาเพราะมีที่พักและอาหารโดยไม่เสียค่าใช้จ่าย เด็กวัดบางคนถูกพระเก็บมาเลี้ยงเนื่องจากไร้พ่อแม่ขาดมิตร ในขณะที่บางส่วนถูกส่งมาเพื่อศึกษาธรรม เด็กวัดบางส่วนบวชเป็นภิกษุ และบ้างก็อาจถือว่าเด็กวัดเป็นขั้นตอนอย่างเป็นทางการสำหรับการบวชเป็นสามเณร ขึ้นอยู่กับอายุและประเพณีในท้องถิ่น
แอนะไฮม์
แอนะไฮม์ (Anaheim) เป็นนครในออเรนจ์เคาน์ตี รัฐแคลิฟอร์เนีย เป็นส่วนหนึ่งของมหานครลอสแอนเจลิส จากข้อมูลสำมะโนประชากรปี 2010 นครมีประชากร 336,265 คน เป็นนครที่มีประชากรมากที่สุดในออเรนจ์เคาน์ตี และเป็นอันดับ 10 ในรัฐแคลิฟอร์เนีย แอนะไฮม์ยังมีพื้นที่เป็นอันดับ 2 ของออเรนจ์เคาน์ตี เป็นรองเออร์ไวน์ นครยังเป็นที่รู้จักเรื่องสวนสนุก ศูนย์ประชุม และทีมกีฬาทีมใหญ่ 2 ทีมคือทีมไอซ์ฮอกกี แอนะไฮม์ ดักส์ และทีมเบสบอล ลอสแอนเจลิส แองเจิลส์
แอนะไฮม์ก่อตั้งโดยครอบครัวชาวเยอรมัน 50 ครอบครัวในปี ค.ศ. 1857 และได้รับสถานะเป็นนครเป็นเมืองที่ 2 ในลอสแอนเจลิสเคาน์ตี เมื่อ 18 มีนาคม ค.ศ.1876 ซึ่งต่อมาออเรนจ์เคาน์ตีได้แยกออกจากลอสแอตเจลิสเคาน์ตีในปี 1889 แอนะไฮม์ยังคงเป็นสังคมกสิกรรมที่ใหญ่ จนกระทั่งดิสนีย์แลนด์เปิดในปี 1955 ทำให้มีการก่อสร้างโรงแรมขึ้นหลายแห่งบริเวณนี้ และต่อมาก็มีเขตที่พักอาศัยตามมา เมืองยังพัฒนาเป็นศูนย์กลางอุตสาหกรรม ผลิตเครื่องใช้อิเลกทรอนิกส์ ชิ้นส่วนเครื่องบิน และผลไม้กระป๋อง
ซินท์
"ซินท์" (Sint) หรือ "เซนต์" (Saint ในสหรัฐ) เป็นภาพยนตร์สยองขวัญดัตช์แนวตลกมืดมน ค.ศ. 2010 ที่เกี่ยวกับซินเตอร์คลาส ซึ่งเป็นตัวละครเปรียบได้กับซานตาคลอส ที่มีในประเทศที่พูดภาษาอังกฤษ กำกับภาพยนตร์โดย ดิ๊ก มาส ซึ่งเป็นการหวนกลับคืนสู่ภาพยนตร์สยองขวัญเช่นเดียวกับที่เขาเคยกำกับมาก่อนอย่าง เดอลิฟท์ (ค.ศ. 1983) และ อัมสเทอดัมเน็ด (ค.ศ. 1988) โดยเป็นเรื่องบิดเบือนจากประเพณีนิยมของซินเตอร์คลาส โดยกำหนดให้เป็นผีตนหนึ่งที่กระทำการสังหารผู้คนเป็นจำนวนมากในคืนฉลองประจำปีที่เกิดขึ้นพร้อมกับพระจันทร์เต็มดวง
เนื้อเรื่องย่อ
เมื่อวันที่ 5 ธันวาคม ค.ศ. 1492 แก๊งกลุ่มหนึ่งที่นำโดยอดีตบาทหลวงนิคลาสได้ถูกสังหารโดยกลุ่มชาวบ้านผู้ซึ่งไม่ต้องการที่จะถูกขโมยทรัพย์สินจากแก๊งอีกต่อไป ซึ่งในปีที่แก๊งได้ล้มหายตายจากไปนั้นเกิดขึ้นพร้อมกับคืนที่มีพระจันทร์เต็มดวง พวกมันได้กลับคืนมาอีกครั้งในฐานะของผีฆาตกร
ผู้คนต่างไม่ทราบถึงอาเพศนี้ และเทศกาลฉลองประจำปีของประเพณีซินเตอร์คลาสที่มีขึ้นในวันที่ 5 ธันวาคม ซึ่งบรรดาผู้ใหญ่ทั้งหลายต่างไม่เชื่อว่ามีซินเตอร์คลาสอยู่จริงแต่พวกเขาก็ทำให้เด็กเล็กๆเชื่อว่าซินเตอร์คลาสเป็นบุคคลผู้ใจดี สวาเต ปีเตน ซึ่งเป็นผู้ช่วยมิได้มีสีผิวดำโดยสัญชาติ หากแต่เป็นผลที่เกิดจากเพลิงไหม้ที่พวกเขาได้ถูกสังหาร ซินเตอร์คลาสยังมีไม้เท้าโครไซเออร์มีขอบที่แหลมคมและใช้เป็นอาวุธ ในวันที่ 5 ธันวาคม ซินเตอร์คลาส และ สวาเต ปีเตน จะมิได้มีความโดดเด่นเมื่อเทียบกับเหล่าผู้คนเป็นจำนวนมากที่แต่งตัวเป็นพวกเขาเพื่อการเฉลิมฉลอง
ครั้งสุดท้ายที่แก๊งปีศาจหวนกลับมาคือปี ค.ศ. 1968 ผู้คนหลายร้อยรายถูกฆ่าตาย รวมถึงครอบครัวของเด็กน้อยที่มีชื่อว่า พัวร์เอท ผู้ซึ่งเป็นเจ้าหน้าที่ตำรวจในปัจจุบัน ซึ่งบรรดาเจ้าหน้าที่ต่างมีส่วนร่วมต่อเหตุการณ์นี้ และพวกเขาตลอดจนคริสตจักรโรมันคาทอลิคล้วนต่างได้มีส่วนต่อการเก็บความลับของนิคลาสเอาไว้
เนื่องด้วยเกิดคืนพระจันทร์เต็มดวงในวันที่ 5 ธันวาคม ค.ศ. 2010 พัวร์เอทจึงเกิดความกังวลเป็นอย่างมาก และได้แนะให้ห้ามทำกิจกรรมที่เกี่ยวกับซินเตอร์คลาสทั้งหมด รวมถึงให้มีการเพิ่มการเฝ้าระวัง แต่นั่นก็มิได้มีการดำเนินการอย่างจริงจัง ทั้งยังมีการส่งตัวให้ออกไป
ดังที่พัวร์เอทได้คาดการณ์ไว้ พวกมันได้หวนกลับมาและสังหารผู้คนไปหลายร้อยราย ในขณะที่พวกมันล้วนต่างคงกระพันต่อคมกระสุน ซึ่งในท้ายที่สุดพวกมันก็ถูกไล่ล่าออกไปด้วยเปลวเพลิง โดยนอกเหนือจากพัวร์เอทแล้ว ยังมีแฟรงค์ที่เป็นตัวเอกของเรื่องราวนี้ด้วยเช่นกัน
ประเด็นถกเถียง
ในช่วงที่มิได้อนุญาตให้เยาวชนได้ชมภาพยนตร์ชุดนี้ ก็ได้เกิดความกังวลจากผู้ปกครองถึงโปสเตอร์ภาพยนตร์มากกว่า ดังที่ได้พบเห็นตามท้องถนนรวมถึงตามล็อบบี้ของโรงภาพยนตร์ ซึ่งได้แสดงให้เห็นถึงซินเตอร์คลาสที่ไร้ใบหน้าและมีลักษณะที่มุ่งร้าย บางคนมีความกังวลว่าเรื่องนี้อาจสร้างความสับสนรวมถึงความหวาดกลัวสำหรับเด็กเล็กที่ยังคงมีความเชื่อเรื่องซินเตอร์คลาส โดยได้มีการร้องเรียนทางกฎหมายขึ้นในเดือนตุลาคม ค.ศ. 2010 โดยขอร้องให้นำโปสเตอร์ออกไปทั้งหมด ในกรณีของศาลภายหลัง ทาง ดิ๊ก มาส ซึ่งเป็นผู้กำกับ ได้โต้แย้งว่าหากพ่อแม่สามารถทำให้บุตรหลานของตนเชื่อว่ามีซินเตอร์คลาสอยู่จริงได้ พวกเขาก็ควรชี้แจงว่าบุคคลที่อยู่ในโปสเตอร์ไม่ได้มีอยู่จริง ศาลวินิจฉัยเห็นชอบต่อมาส โดยให้ข้อสังเกตว่ามิได้เผยให้เห็นใบหน้าในโปสเตอร์ได้เพียงพอ และได้ปฏิเสธต่อการร้องเรียนนี้
Dynamic time warping
ไดนามิกไทม์วอร์ปปิง (Dynamic time warping : DTW) เป็นขั้นตอนวิธีสำหรับการเปรียบเทียบความคล้ายของลำดับที่มีความแตกต่างกันในด้านเวลาหรือความเร็ว เช่น รูปแบบการเดินของคนๆหนึ่งจะถูกนับว่ามีความคล้าย ไม่ว่าคนๆนั้นจะเดินอย่างรวดเร็ว เดินอย่างเชื่องช้า หรือแม้แต่เดินด้วยความเร่ง เมื่อพิจารณาจากผู้สังเกตเดียวกัน ซึ่งไดนามิกไทม์วอร์ปปิงสามารถนำไปประยุกต์ได้กับวิดีโอ เสียง และภาพ รวมไปถึงข้อมูลต่างๆที่สามารถแปลงให้อยู่ในรูปของข้อมูลเชิงเส้นได้ ตัวอย่างหนึ่งของการประยุกต์ขั้นตอนวิธีนี้ไปใช้คือ การรู้จำคำพูด โดยใช้ไดนามิกไทม์วอร์ปปิง เพื่อจัดการกับคำพูดที่มีความเร็วไม่เท่ากัน แม้จะสื่อความหมายเดียวกัน
แนวคิดเบื้องต้น
โดยทั่วไปไดนามิกไทม์วอร์ปปิงเป็นวิธีที่ทำให้คอมพิวเตอร์สามารถหาการจับคู่ที่เหมาะสมของลำดับสองชุดได้ภายใต้ข้อจำกัด ลำดับเหล่านั้นจะถูกบิดเบือน (warp) แบบไม่คงที่ในหน่วยของเวลา เพื่อที่จะพิจารณาความคล้ายจากการกระจายแบบไม่คงที่ในหน่วยของเวลา โดยจะให้ผลลัพธ์ออกมาเป็นระยะทางและวิถีการปรับแนว (alignment) ที่ดี่สุด ซึ่งวิธีการพิจารณาลำดับเช่นนี้พบได้บ่อยครั้งใน แบบจำลองฮิดเดนมาร์คอฟ (hidden Markov models)
ขั้นตอนวิธี
เป้าหมายของไดนามิกไทม์วอร์ปปิง คือ เพื่อเปรียบเทียบลำดับที่ขึ้นอยู่กับเวลาสองชุด
โดยลำดับเหล่านี้อาจจะเป็นสัญญาณที่ไม่ต่อเนื่อง (อนุกรมเวลา) หรือ ลำดับของลักษณะเฉพาะ (feature) ที่ถูกสร้างขึ้นตามช่วงเวลา กำหนดให้ปริภูมิของลักษณะเฉพาะแทนด้วย F\, ดังนั้น สำหรับ  และ  เพื่อที่จะเปรียบเทียบลักษณะเฉพาะ x, y \in F จึงจำเป็นที่จะต้องคำนวณต้นทุนเฉพาะส่วน (local cost measure) หรือเรียกอีกอย่างได้ว่า การคำนวณระยะทางเฉพาะส่วน (local distance measure) ซึ่งนิยามได้เป็นฟังก์ชัน  ซึ่งโดยทั่วไป c (x,y) \, จะมีค่าน้อย ถ้า x\, และ y\, มีความคล้ายกันมาก ซึ่งสำหรับแต่ละคู่ของลำดับทั้งสอง นำไปสร้าง เมทริกซ์ต้นทุน (cost matrix)  นิยามด้วย  ดังรูป
]
โดยเป้าหมายต่อไปคือการหาวิถีการปรับแนวระหว่าง X\, และ Y\, ที่มีต้นทุนรวมน้อยที่สุด โดยปกติแล้ว วิถีการปรับแนว จะวิ่งไปตามทางที่ต้นทุนต่ำภายในเมทริกซ์ต้นทุน ด้วยรูปแบบดังนี้
เส้นทางบิดเบือน (N,M) \, เป็นลำดับ และ  สำหรับ จะสนใจเงื่อนไขดังต่อไปนี้
ซึ่งจะได้ตัวอย่างของเส้นทางบิดเบือนแบบต่างๆภายใต้เงื่อนไขดังรูป
โดยต้นทุนทั้งหมดของเส้นทางบิดเบือน p\, ระหว่าง X\, และ Y\, ซึ่งเกี่ยวเนื่องกับการวัดต้นทุนเฉพาะส่วน c\, จะถูกนิยามด้วย
สำหรับ เส้นทางบิดเบือนที่เหมาะสมระหว่าง X\, และ Y\, คือระยะทางบิดเบือน p'\, ซึ่งมีต้นทุกต่ำที่สุดเมื่อเทียบกับเส้นทางบิดเบือนทั้งหมดที่เป็นไปได้ ระยะทางไดนามิกไทม์วอร์ปปิง ระหว่าง X\, และ Y\, จะถูกนิยามเป็นต้นทุนทั้งหมดของ p'\, โดย
ซึ่งสุดท้ายแล้วจะได้ระยะทางบิดเบือนที่เหมาะสมดังรูป
ความซับซ้อนเชิงเวลา
ขั้นตอนวิธีไดนามิกไทม์วอร์ปปิงแบบทั่วไปจะมีอัตราการเติบโตแบบชี้กำลัง แต่เมื่อใช้กำหนดการพลวัตในการแก้ปัญหาจะมีความซับซ้อนเชิงเวลาเป็น O (MN) \, เมื่อ M\, และ N\, แทนความยาวของข้อมูลในแต่ละลำดับ
แอดแดกซ์
แอดแดกซ์ หรือ แอนทิโลปขาว หรือ แอนทิโลปเขาเกลียว (addax, white antelope, screwhorn antelope ) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม เป็นแอนทิโลปชนิดหนึ่ง จำพวกแอนทิโลปปศุสัตว์ จัดเป็นเพียงแพะชนิดเดียวเท่านั้นที่อยู่ในสกุล Addax
โดยคำว่า "แอดแดกซ์" นั้นมาจากภาษาอาหรับแปลว่า "สัตว์ป่าเขาเบี้ยว" ขณะที่ชื่อชนิดทางวิทยาศาสตร์ nasomaculatus มาจากภาษาละตินแปลว่า "จมูกเป็นจุด" (nasus (หรืออุปสรรคว่า naso) หมายถึง "จมูก" และ macula หมายถึง "จุด" และหน่วยคำเติม atus) ขณะที่ชาวเบดูอินจะรู้จักแอดแดกซ์ดี โดยคำว่าแอดแดกซ์นั้นมาจากภาษาอาหรับเรียกว่า bakr (หรือ bagr) al wahsh หมายถึง วัว, ควาย หรือสัตว์กีบทั่วไป
แอดแดกซ์มีความแตกต่างจากแอนทิโลปอื่น ๆ ที่มีฟันขนาดใหญ่รูปสี่เหลี่ยมและไร้ต่อมบนหน้า มีความสูงจากไหล่ 91–115 เซนติเมตร ความยาวลำตัว 120–130 เซนติเมตร ความยาวหาง 25–35 เซนติเมตร น้ำหนัก 60–125 กิโลกรัม ตัวเมียขนาดเล็กกว่าตัวผู้  มีขนสีน้ำตาลเทาในฤดูหนาว และเปลี่ยนเป็นสีขาวหรือสีซีดในฤดูร้อน มีขนสีน้ำตาลหรือดำรูปตัวx|เอ็กซ์บนจมูก ทั้งตัวผู้และตัวเมียมีเขาทั้งคู่ ลักษณะเขาบิดเป็นเกลียวยาว 55–85 เซนติเมตร และมีการขด 2–3 ครั้ง มีกีบเท้าขนาดใหญ่เพื่อเดินบนพื้นทราย ที่กีบเท้าทั้งหมดมีต่อมกลิ่นอยู่ แต่เป็นสัตว์ที่มีความเชื่องช้าจึงมักตกเป็นเหยื่อของสัตว์นักล่าอยู่เสมอ ๆ เช่น สิงโต, หมาป่าแอฟริกา, ไฮยีนา, ชีตาห์, เสือดาว, คาราคัล, เซอวัล และมนุษย์ โดยเป็นสัตว์ที่ไม่ก้าวร้าวแม้จะถูกรบกวนก็ตาม
พบกระจายพันธุ์ในแอฟริกาเหนือ โดยเป็นสัตว์พื้นเมืองของชาด, มอริเตเนีย และไนเจอร์ ปัจจุบันนี้สูญพันธุ์ไปแล้วที่แอลจีเรีย, อียิปต์, ลิเบีย, ซูดาน และเวสเทิร์นสะฮารา และกำลังได้รับการฟื้นฟูที่โมร็อกโกและตูนิเซีย
ปัจจุบันเป็นสัตว์ใกล้สูญพันธุ์อย่างวิกฤตเนื่องจากพบน้อยกว่า 500 ตัว ในแถบทะเลทรายสะฮารา เป็นสัตว์ที่มีความอดทนอย่างมากจากการขาดน้ำเนื่องจากรับน้ำจากอากาศและพืชจำพวกพุ่มไม้หรืออาเคเชียที่กินเข้าไป อีกทั้งยังมีกระเพาะที่มีความพิเศษที่เก็บน้ำไว้ใช้ในคราวจำเป็น และปัสสาวะก็มีความเข้มข้นเป็นพิเศษ เป็นสัตว์ที่หากินในเวลากลางคืนโดยจะหลบนอนอยู่ตามร่มเงาของภูเขาทรายในเวลากลางวันและหลบพายุทะเลทราย แต่แอดแดกซ์เป็นสัตว์ที่มีอยู่จำนวนมากในสถานที่เลี้ยงหรือเขตอนุรักษ์ทางธรรมชาติในปัจจุบัน มีโครงการขยายพันธุ์ในหลายประเทศ เช่น อิสราเอล, ญี่ปุ่น, ทวีปอเมริกาเหนือ, ซูดาน, อียิปต์, ออสเตรเลีย เป็นต้น
อ็อทโท กึนเชอ
อ็อทโท กึนเชอ (Otto Günsche) เป็นนายทหารระดับกลางในหน่วยวัฟเฟิน-เอ็สเอ็สของนาซีเยอรมนีในระหว่างสงครามโลกครั้งที่สอง. เขาเป็นสมาชิกในหน่วยกองพลเอ็สเอ็สไลพ์ชตันดาร์เทอ (SS Division Leibstandarte) ก่อนที่เขาจะมาเป็นนายทหารคนสนิทส่วนตัวของอดอล์ฟ ฮิตเลอร์ กึนเชอถูกจับเป็นเชลยศึกโดยทหารของกองทัพแดงในกรุงเบอร์ลินเมื่อวันที่ 2 พฤษภาคม ค.ศ. 1945 หลังจากถูกนำตัวไปขังในเรือนจำและค่ายกักกันแรงงานต่าง ๆ ในสหภาพโซเวียต เขาได้รับการปล่อยตัวจากเรือนจำที่เบาท์เซิน (Bautzen) เมื่อวันที่ 2 พฤษภาคม ค.ศ. 1956
กึนเชอเป็นหนึ่งในบุคคลที่อยู่ในฟือเรอร์บุงเคอร์ในช่วงวินาที่สุดท้ายของฮิตเลอร์และจักรวรรดิไรช์ที่สาม เขาได้รับมอบหมายครั้งสุดท้ายจากฮิตเลอร์ว่าเมื่อเขาและเอฟา เบราน์ ผู้เป็นภรรยาได้กระทำอัตวินิบาตกรรมไปแล้ว ให้ทำการเผาศพเสียมิให้เหลือร่องรอยเพื่อไม่ให้ทหารรัสเซียนำไปกระทำยำยีและแห่ประจาน หลังจากนั้นเขาได้แต่คอยยืนเฝ้าที่หน้าห้องของฮิตเลอร์ตลอดเวลาจนกระทั่งเสียงปืนได้ดังหนึ่งนัด เขาได้เข้าไปในห้องซึ่งได้พบเห็นศพฮิตเลอร์และเบราน์จึงได้ออกจากห้องเพื่อแจ้งไปยังทุกคนที่อยู่ในฟือเรอร์บุงเคอร์รับทราบ หลังจากนั้นก็ได้ทำการขนศพออกไปยังข้างนอกของบังเกอร์และทำการเผาศพตามคำสั่งเสีย หลังจากถูกจับกุมตัว เขาได้ถูกสอบสวนจากเจ้าหน้าที่ทหารจากโซเวียตในฐานะพยานสำคัญที่อยู่ในฟือเรอร์บุงเคอร์ในช่วงที่ฮิตเลอร์ฆ่าตัวตายและทำการเตรียมเอกสารรายงานเพื่อส่งรายงานไปยังโจเซฟ สตาลิน รายงานนี้ได้รับการเผยแพร่ในรูปแบบในหนังสือ เมื่อ ค.ศ. 2005 ในชื่อ The Hitler Book: The Secret Dossier Prepared for Stalin from the Interrogations of Hitler's Personal Aides
กุนเชอร์เสียชีวิตด้วยภาวะหัวใจล้มเหลวใน ค.ศ. 2003 ที่บ้านของเขาที่เมืองโลมาร์ รัฐนอร์ทไรน์-เว็สท์ฟาเลิน เขามีบุตรชายสามคน
ออกซิน
ออกซิน (auxin) เป็นกลุ่มของฮอร์โมนพืชที่กระตุ้นการเจริญเติบโต ทำให้มีการแบ่งเซลล์และยืดตัวของเซลล์ การขนส่งออกซินภายในพืชเป็นการขนส่งอย่างมีทิศทาง
การสังเคราะห์ออกซิน
ออกซินเป็นฮอร์โมนที่แพร่กระจายทั่วไปในพืช มีเข้มข้นสูงที่เนื้อเยื่อเจริญ ตำแหน่งที่มีการสังเคราะห์ออกซิน ได้แก่เนื้อเยื่อเจริญบริเวณปลายยอดและปลายราก ใบอ่อน ช่อดอกที่กำลังเจริญ เมล็ดที่กำลังงอก เอ็มบริโอและผลที่กำลังเจริญ การสังเคราะห์ออกซินเกิดในเนื้อเยื่อที่มีอายุมากน้อยหรือไม่มีเลย สารตั้งต้นของการสังเคราะห์ออกซินในพืช คือกรดอะมิโนทริปโตแฟน (trytophan) ออกซินที่พืชสร้างขึ้นมีสองแบบคือแบบอิสระ สามารถเคลื่อนที่ได้ดี กับอีกแบบหนึ่งเป็นแบบที่จับอยู่กับสารอื่น ๆ ทำให้เคลื่อนที่ได้น้อยหรือไม่ออกฤทธิ์
การเกิดอวัยวะของพืช
เมื่อออกซินนำไปสู่การสร้างอวัยวะ ออกซินจะมีบทบาทสำคัญในการควบคุมพัฒนาการของพืช หากไม่มีการควบคุมด้วยฮอร์โมน พืชจะเป็นเพียงกลุ่มของเซลล์ที่คล้ายกัน การทำงานออกซินเริ่มขึ้นในตัวอ่อนของพืชที่ทิศทางการกระจายของออกซิน เกี่ยวข้องกับการกำหนดขั้วของเจริญเติบโตและการพัฒนา ซึ่งจะไปเป็นยอดและรากแรกเกิด ออกซินช่วยให้พืชรักษาขั้วของการเจริญเติบโตและการแตกกิ่งก้านได้ตลอดชีวิตของการเติบโต
หลักการสำคัญของการเกิดอวัยวะในพืชขึ้นอยู่กับการกระจายของออกซิที่ปลายยอด ซึ่งหมายความว่าออกซินผลิตมากที่ตายอด แพร่กระจายลงมาและลดการพัฒนาของตาข้างที่จะแข่งขันกับตายอดเพื่อแย่งแสงและสารอาหารที่เรียกการข่มของตายอดต่อตาข้าง (apical dominance) โดยทั่วไปในพืช เมื่อมีตายอดอยู่ จะข่มการเจริญของตาข้างทำให้ตาข้างเติบโตช้า ถ้าตัดปลายยอดออก ตาข้างจะเติบโตได้ทันที การข่มของตายอดอาจมาจากส่วนยอดบดบังแสงไว้ทำให้ตาข้างได้รับแสงไม่เต็มที่
การกระจายของออกซินที่ไม่สม่ำเสมอ : ในการทำให้มีการเจริญเติบโตในส่วนที่ต้องการนั้น มันเป็นสิ่งจำเป็นที่ออกซินจะต้องทำงานในบริเวณนั้นมาก แม้ว่าจะไม่มีการสังเคราะห์ออกซินในทุกเซลล์ แต่แต่ละเซลล์ยังคงมีความสามารถในการสังเคราะห์ออกซินได้ และจะถูกกระตุ้นให้สร้างภายใต้เงื่อนไขที่เฉพาะ และยังมีการขนส่งออกซินเข้าสู่บริเวณที่ต้องการใช้ด้วย ในการขนส่งระยะทางไกล จะมีระบบเฉพาะที่มีทิศทางแน่นอนในการขนส่งระหว่างเซลล์ที่มีการควบคุม มันขึ้นอยู่ในการกระจายไม่สม่ำเสมอของตัวพาออกซินในเยื่อหุ้มเซลล์ซึ่งกำหนดให้ขนส่งออกซินในทิศทางที่ถูกต้อง การศึกษาในปี พ.ศ. 2549 พบโปรตีน PIN มีความสำคัญในการลำเลียงออกซิน
การควบคุมการสร้างโปรตีน PIN ในเซลล์จะเป็นตัวกำหนดทิศทางของการขนส่งออกซินในการเพิ่มปริมาณออกซินในบริเวณนั้นให้ถึงจุดสูงสุด จุดสูงสุดของออกซินช่วยในการพัฒนาของยอดและราก เซลล์ที่อยู่รอบ ๆ บริเวณนั้นเป็นเซลล์ที่มีออกซินต่ำ ใน Arabidopsis การมีออกซินปริมาณต่ำในผลจะมีความสำคัญต่อการพัฒนาของเนื้อเยื่อ ในการสร้างดอกและผล การให้ออกซินแก่พืชที่มีดอกเพศผู้และเพศเมียแยกกันตั้งแต่ระยะแรกของการเจริญจะทำให้เกิดดอกเพศเมียมากขึ้น ละอองเรณูเป็นส่วนที่มีออกซินสูง สารสกัดจากละอองเรณูจะกระตุ้นการติดผลโดยไม่ต้องมีการถ่ายละอองเกสรที่เรียกว่าการเกิดผลลม (parthenocarpy) ซึ่งเป็นผลที่ไม่มีเมล็ด และมีประโยชน์ทางการค้า
ความจริงวิปลาส
ความจริงวิปลาส (derealization มักย่อว่า DR) เป็นความผันแปรทางการรับรู้ที่ประสบการณ์กับโลกภายนอกดูเหมือนไม่จริง อาการอื่น ๆ รวมทั้งรู้สึกว่าโลกรอบ ๆ ตัวเหมือนความฝัน อยู่ห่างไกล หรือบิดเบือน ) มันเป็นอาการแยกตัวออกจากความจริง (dissociation) ที่เกิดในภาวะต่าง ๆ รวมทั้งความเครียดรุนแรง การบาดเจ็บทางกายใจ ความซึมเศร้า และความวิตกกังวล
ความจริงวิปลาสเป็นประสบการณ์ที่เป็นอัตวิสัยเกี่ยวกับความไม่จริงของโลกภายนอก เทียบกับบุคลิกวิปลาส (depersonalization) ที่รู้สึกว่าตนเองไม่เป็นจริง แต่นักวิชาการปัจจุบันโดยมากก็ไม่คิดว่าความจริงวิปลาส (สิ่งแวดล้อม) และบุคลิกวิปลาส (ตนเอง) เป็นภาวะที่แยกจากกัน ความจริงวิปลาสเรื้อรังอาจมาจากการทำหน้าที่ผิดปกติของสมองกลีบท้ายทอยและกลีบขมับ ภาวะนี้สามัญในประชากรทั่วไปโดยมีความชุกตลอดชีวิตถึง 5% และ 31-66% เมื่อเกิดเหตุการณ์ที่ทำให้เจ็บกายหรือใจ
ลักษณะ
ในภาวะนี้ อาจเรียกได้ว่ามีสิ่งที่จับต้องไม่ได้/ไม่มีตัวตนที่แยกบุคคลจากโลกภายนอก อาจเป็นเหมือนหมอกคลุมประสาทสัมผัส แผ่นกระจกฝ้า หรือม่านบาง ๆ บุคคลอาจบอกว่า สิ่งที่ตนเห็นรู้สึกไม่มีชีวิตชีวาและไร้อารมณ์ การเห็นบุคคลที่รักอาจมีการตอบสนองทางอารมณ์ลดลงอย่างสำคัญ ความรู้สึกว่าเคยเห็นแล้วทั้ง ๆ ที่ไม่เคยเห็น (เดฌา-วูว์) หรือว่าไม่เคยเห็นทั้ง ๆ ที่เคยเห็น (jamais vu) เป็นเรื่องสามัญ สถานที่ที่คุ้นเคยอาจรู้สึกแปลก ไม่คุ้นเคย ไม่เป็นจริง อาจไม่สามารถปลงใจถึงสิ่งที่รับรู้ว่าเป็นจริงหรือไม่ อาจรู้สึกเหมือนอยู่ในภาพยนตร์ที่ใช้เทคนิคซูมกล้อง (dolly zoom) ที่ทำให้ขนาดและทัศนมิติของสิ่งที่เห็นผิดเพี้ยนไป การรับรู้ที่บิดเบือนเช่นนี้อาจกระจายไปยังประสาทสัมผัสอื่น ๆ รวมทั้งการได้ยิน การรู้รส และการได้กลิ่น
ความจริงวิปลาสมักเกิดในสถานการณ์ที่วิตกกังวลมาก หรือมีความคิดแทรกซอนที่ไม่สามารถหยุดคิดได้ ในกรณีเช่นนี้ ภาวะอาจเพิ่มขึ้นเรื่อย ๆ ไปตามความวิตกกังวลที่เป็นมูลฐานโดยประกอบกับความคิดที่ก่อทุกข์ จะรู้ตัวก็ต่อเมื่อถึงจุดวิกฤติโดยมักปรากฏเป็นความตื่นตระหนก (panic attack) ความวิตกกังวลจึงปรากฏอย่างชัดเจนอย่างปฏิเสธไม่ได้ ซึ่งอาจขัดการดำเนินชีวิตและสร้างพฤติกรรมหลีกเลี่ยง (avoidant behavior) บุคคลที่ประสบกับภาวะความจริงวิปลาสอาจกังวลว่าอะไรเป็นเหตุ โดยยอมรับได้ยากว่า อาการน่าเป็นห่วงเช่นนี้เป็นผลของความวิตกกังวล เพราะมักคิดว่าต้องเป็นเหตุหนักกว่านั้น ซึ่งก็จะทำให้วิตกกังวลมากขึ้นและอาการความจริงวิปลาสแย่ลง ความจริงวิปลาสยังพบว่า ขัดการเรียนรู้ โดยปัญหาทางประชานจะปรากฏเมื่อพยายามระลึกถึงสิ่งที่เรียน และปรากฏเป็นความบกพร่องในการจินตนาการรูปในมิติต่าง ๆ (visuospatial deficit) นี่อาจเข้าใจได้ในฐานะที่บุคคลรู้สึกเหมือนกับประสบเหตุการณ์เป็นบุคคลที่สาม ดังนั้นจึงไม่สามารถรับแล้วประมวลข้อมูลได้อย่างถูกต้อง โดยเฉพาะทางการเห็น ผู้ประสบกับภาวะนี้อธิบายความรู้สึกว่าเหมือนกับเห็นโลกผ่านจอโทรทัศน์
สถานรักษาพยาบาลทั่วไปมักจะรู้จักและวินิจฉัยโรคบุคลิกภาพ-ความจริงวิปลาส (Depersonalization-derealization disorder) ค่อนข้างน้อย แม้ในกลุ่มประชากรทั่วไปโรคอาจชุกถึง 5% และในบุคคลที่ได้รับบาดเจ็บทางกายใจอาจสูงถึง 37% อาการอาจรวมบุคลิกวิปลาส (depersonalization) ความรู้สึกเหมือนกับเป็นคนคอยเฝ้าสังเกต เหมือนกับกลายเป็นตัวตนต่างหากอีกอย่างในโลก โดยทุกอย่างที่กำลังเกิดขึ้น ที่กำลังประสบ ที่กำลังรับรู้ ผ่านการรู้การเห็นของบุคคลอื่นเหมือนกับมองโลกโดยใช้ตาของบุคคลที่หนึ่งภายในเกม (เช่น ในวิดีโอเกมยิงมุมมองบุคคลที่หนึ่ง)
เหตุ
ภาวะนี้อาจเป็นไปตามภาวะทางประสาทเช่น โรคลมชัก (โดยเฉพาะโรคลมชักเหตุสมองกลีบขมับ) ไมเกรน และการบาดเจ็บที่ศีรษะแบบเบา ๆ การไร้อารมณ์ทางตาและการตอบสนองต่อสิ่งที่เห็นทางอารมณ์น้อยลงคล้ายกับภาวะความจริงวิปลาส ซึ่งแสดงว่ามีปัญหากับกระบวนการที่อารมณ์มาประกอบการรับรู้ การรับรู้ที่เปลี่ยนไปอาจทำให้เห็นโดยรู้สึกว่าไม่จริงหรือว่าเฉย ๆ/ไร้อารมณ์ งานศึกษาทางประสาทสรีรภาพบางงานพบปัญหาที่เกิดจากสมองกลีบหน้า-กลีบขมับ ซึ่งมีสหสัมพันธ์อย่างสูงกับโรคที่สมองกลีบขมับเช่นโรคลมชัก
ความจริงวิปลาสอาจปรากฏเป็นผลโดยอ้อมของโรคระบบการทรงตัว (ในหูชั้นใน) บางอย่างเช่น หูชั้นในอักเสบ ซึ่งเชื่อว่าเกิดจากความวิตกกังวลเหตุเวียนศีรษะ คำอธิบายอีกอย่างก็คือ การทำหน้าที่ผิดปกติของระบบการทรงตัวมีผลต่าง ๆ รวมทั้งการปรับการทำงานของระบบประสาท noradrenergic (ที่ใช้สารสื่อประสาท norepinephrine) และ serotonergic (ที่ใช้สารสื่อประสาทเซโรโทนิน) เพราะไปโทษอาการที่เกิดจากระบบการทรงตัวอย่างผิด ๆ ว่ากำลังตกอยู่ในอันตรายแล้วมีผลให้วิตกกังวลหรือตื่นตระหนก แล้วก่อภาวะความจริงวิปลาส อนึ่ง ภาวะนี้ยังสามัญในอาการทางกายเหตุจิต (psychosomatic symptom) ที่เห็นในโรควิตกกังวลประเภทต่าง ๆ รวมทั้งโรคคิดว่าตนป่วย (hypochondriasis) อย่างไรก็ดี ภาวะนี้ปัจจุบันจัดว่าเป็นปัญหาทางจิตต่างหากอย่างหนึ่งเพราะมันเกิดกับโรคหลายอย่างและก็เกิดเองต่างหากด้วย
งานศึกษาบางงานได้สัมพันธ์ความจริงวิปลาสและอาการดิสโซสิเอทีฟกับความแตกต่างทางสรีรภาพและทางจิตของบุคคลและสิ่งแวดล้อมของบุคคล มีข้อสังเกตว่า การตื่นนอนง่ายบวกกับภาวะบางอย่างเกี่ยวกับการนอน เช่น ภาวะเหมือนฝันเมื่อตื่น ประสาทหลอนช่วงก่อนหลับหรือหลังตื่น ภาวะกลัวจัดในการหลับระยะ (NREM) และความผิดปกติเกี่ยวกับการนอนอื่น ๆ อาจเป็นเหตุ หรืออาจทำให้ภาวะนี้ดีขึ้นโดยส่วนหนึ่ง ความจริงวิปลาสยังอาจเป็นอาการของความผิดปกติในการนอน (sleep disorder) และความผิดปกติทางจิต เช่น โรคบุคลิกวิปลาส (DPD), ความผิดปกติทางบุคลิกภาพแบบก้ำกึ่ง (BPD), โรคอารมณ์สองขั้ว, โรคจิตเภท, dissociative identity disorder และโรคทางจิตใจอื่น ๆ
วิธีรักษาโรคตื่นตระหนกที่ไม่ใช้ยาแบบ interoceptive exposure อาจใช้ก่อภาวะความจริงวิปลาสและบุคลิกวิปลาสที่สัมพันธ์กันได้
เต้าฮวย
เต้าฮวยในสำเนียงแต้จิ๋ว หรือ โต้วฮฺวาในภาษาจีนกลาง ในบางพื้นที่ทางตอนเหนือเรียกว่า โต้วฝู่เหน่า  หรือเรียก โต้วฝู่ฮฺวา  ในทางตอนใต้ เป็นอาหารว่างแบบจีนที่เป็นได้ทั้งของหวานและของคาว เกิดจากการจับตัวเป็นก้อนของน้ำถั่วเหลือง เกิดรสสัมผัสคล้ายกับเยลลี่หรือพุดดิง เนื้อสัมผัสของเต้าฮวยนุ่มกว่าเต้าหู้
ประวัติ
ต้นกำเนิดของดอกเต้าฮวยมีหลากหลาย แต่ที่พบมากที่สุดสันนิษฐานว่าเต้าหู้มีต้นกำเนิดมาจากประเทศจีนในสมัยราชวงศ์ฮั่นเมื่อราว 2,100 ปีก่อน หลิวอัน (刘安) เจ้าชายแห่งอานฮุย พระราชนัดดาในจักรพรรดิเกาจู่ (หลิวปัง) ผู้เป็นนักอักษรศาสตร์ ทั้งยังสนใจในวิชาเลี่ยนตัน (炼丹; "การเล่นแร่แปรธาตุ" หรือ "การปรุงยาอายุวัฒนะของลัทธิเต๋า") บดถั่วเหลืองเป็นผงแล้วนำไปต้มเป็นน้ำซุปถั่วเหลืองและพบว่าเมื่อเติมเกลือ (เกลือจืดหรือยิปซัม; 石膏) ลงไปปรุงยาอายุวัฒนะ น้ำถั่วเหลืองนั้นค่อย ๆ จับตัวข้นเป็นก้อนสีขาวนุ่ม ด้วยรสชาติที่อ่อนนุ่มจึงกลายเป็นอาหารว่างในสมัยราชวงศ์ฮั่น แล้วค่อย ๆ แพร่กระจายไปทั่วประเทศจีน
ในปี 1959 พบรูปแกะสลักหินแสดงภาพโรงทำเต้าหู้ในสุสานฮั่นในต๋าหู่ทิง (打虎亭) มณฑลเหอหนาน ซึ่งพิสูจน์แล้วว่าการผลิตเต้าหู้มีต้นกำเนิดในราชวงศ์ฮั่น
ชนิด
สามารถแบ่งชนิดของเต้าฮวยออกเป็น 3 กลุ่มกว้าง ๆ ตามรสชาติ คือ หวาน (甜), เค็ม (咸) และเผ็ด (辣)
หวาน
ในภาคใต้ของจีน เต้าฮวยมักเป็นแบบรสหวาน เสิร์ฟพร้อมน้ำขิงรสหวาน น้ำเชื่อมจากน้ำตาลกรวด (น้ำเชื่อมใส) หรือน้ำเชื่อมจากน้ำตาลทรายแดง โดยในฤดูร้อนผู้คนกินเต้าฮวยแบบแช่เย็นเพื่อบรรเทาความร้อน ในฤดูหนาวมักเติมน้ำเชื่อมร้อนและถั่วลิสงหวาน ในฮ่องกงอาจใส่ซอสงาบดลงในเต้าฮวย ในหูเป่ย์ หูหนานและเจียงซีมักโรยหน้าด้วยน้ำตาลทรายขาวโดยตรง และไม่เพิ่มเครื่องปรุงรสอื่น ๆ วิธีการกินแบบนี้ช่วยรักษารสชาติดั้งเดิมของเต้าฮวย ในฝูเจี้ยนและไต้หวันโดยทั่วไปแล้วเต้าฮวยถูกมองว่าเป็นของหวานโดยเติมถั่วเขียวถั่วแดงและผลไม้ต่าง ๆ หรือเป็นอาหารเช้าที่พบได้ทั่วไป
ในไต้หวันและกวางตุ้ง เต้าฮวยเป็นสัญลักษณ์ของอาหารจีนตอนใต้และมักเป็นส่วนหนึ่งของหยัมฉ่า (อาหารเช้ากึ่งกลางวันโดยการดื่มชาพร้อมกับของว่าง)
ในเอเชียตะวันออกเฉียงใต้ เต้าฮวยเป็นแบบหวาน แม้ว่าเครื่องปรุงรสมีความแตกต่างกันอย่างมาก